钦定古今图书集成/明伦汇编/氏族典/第171卷 > 《廖用贤尚友录》 > 山祁
## 钦定古今图书集成/明伦汇编/氏族典/第171卷 > 《廖用贤尚友录》 > 山祁

按《左传僖公十年》：丕郑之如秦也，言于秦伯曰：“吕甥
郤称冀芮实为不从，若重问以召之，臣出晋君，君纳
重耳，蔑不济矣！”冬，秦伯使泠至报问，且召三子。郤芮
曰：“币重而言甘，诱我也。”遂杀丕郑、祁举及七舆大夫
左行共华、右行贾华、叔坚、骓歂、累虎、特宫、山祁，皆里
丕之党也。